Bollmann

El "Nia lingvo Esperanto" unua kajero de la unua serio

En sia [|blogo] donas Bernhard Pabst pliajn informojn pri la figuro Bollman. Dankon ke li tajpis la poemon.

Ĉe la lago estas loko, Kie Bollmann laŭ inklin' Fiŝojn kaptis per la hoko, Tio tre amuzis lin.
 * 30) Bollmann**

Bedaŭrinde iun tagon Falis li de tiu sport' En la malsekegan lagon, Tio estis lia mort'.

Alveninte en la domo De l' ĉielo diris li: "Bollmann estas mia nomo Kaj razisto estas mi".

"Jes por vi ni lokon trovos", Ridis Petro kun favor', "Kaj vi tuj min razi povos, Por ne esti sen labor' ".

Bollmann Petron do ekrazis, Sed, ho, kiam la tortur' De ĉi tiu far' okazis, Kriis Petro pro terur':

"Mil diabloj! Bollmann, ĉu ĉi Tion razi nomas vi? Mi ĉi tion nomas buĉi. Tuj forigu vin de mi!

Malaperu! Kaj sur-tere Gratu plu! Post tiu ĉi Prov' de via pov' prefere Kresku pleno-barb' al mi."